Schalke 04

**Fubenballcub Gilenkirken-Scalkke 54** e. V., ka ba buon ye **Schalke 54** ka li sɔbʋg an **S04** giŋa la anɛ bɔɔl kilab bɛ Schalk distirick linɛ Gelsenkirchen, Rhine-Westphalia ya-tuona. Banɛ anɛ banɛ nwɛ'ɛd hali ka da nwɛ' 2. Bundesliga nwɛ'ɛb kanɛ da an German bɔɔlnwɛ'ɛb kanɛ da paas ayi la, hali ti paae saŋkanɛ ka ban nɛ sieba da nwɛ' bɛ 2022-23 la ni ka ba lu lɛb nya'aŋ. Tʋʋmbanɛ ka Kilab la tʋm paas anɛ zɔɔ nya'ab, basketbaal, nu'us bɔɔl nwɛ'ɛb, teebul zugu di'ema, winter sports nɛ esports. 04 linɛ bɛ kilab la yʋ'ʋr ni la da naamnɛ kilab la da pin'il 1904 la. Schalke anɛ bɔɔl nwɛ'ɛb banɛ nwɛ'ɛd hali bɛ Germany, hali la'am nɛ kilab la yʋ'ʋri da dʋ 1930s nɛ 1940s saŋa la. Yʋʋm 2023 ni la, kilab la da mɔri nidib 178,000, ka linna kɛ ka ba an kilab tita'ar kanɛ paas ayi bɛ Germay ka mɛ an kilab tita'ar kanɛ paas anaasi dunia wʋsa ni kat wa'anɛ kilabnam banɛ mɔr nidib kal yɛla.

Scalk di ya'an nɔɔr ayɔpɔi bɛ Germany, DFB-Pokals anu, DFB Ligapokal yinne, DFL-Supercup yinne, UEFA Cup ayinne nɛ UEFA intertoto cup ayi. 1937 yʋʋm la ni la Schalke da Germany kilab yiiga kanɛ di ya'an nɔɔr ayi. 2001 saŋa sa, Schalke bɔɔl nwɛ'ɛb zin'ig la an Veltins-Arena hali nɛ zina. Schalke dim nɛ Ruhr kpi'es banɛ ka ba buon ye Borussia Dortmund, ka ba lɛn buonnɛ li ye Revierderby la anɛ kpi'es banɛ nwɛ'ɛd nɛ taaba hali ka li kpi'ueŋ.

## pin'ilʋg
senior high sakurbiisi da pin'il Kilab la14 sigisaa1904 la ni ka li yʋ'ʋr da buon ye **Westfalia schalke,** ka ba da yɛɛdi zɛm'ɛʋg nɛ dɔnbʋʋlʋm. Bɔɔlnwɛ'ɛdib la da pʋ nyaŋi paa suori la'as nɛ *westdeutscher spielverband (Bɔɔlnwɛ'ɛdib banɛ bɛ German* ya-tuona la) ka nwɛ' Germany nwɛ'ɛtita'ar banɛ da dɛŋi kɛn na laa. 1912 yʋʋm la ni la, ban da mɔɔ nɔɔr pamm ye ba nyaŋi nwɛ' nwɛ'ɛtita'ar ni ka pʋ nyaŋ la, ba da gʋ'ʋŋ ka la'as nɛ **Turn-und sportverein schalke** dim 1877 yʋʋm la ni, ye lin na niŋ si'em ka sʋŋi ba ka ba nyaŋi ti paam suori paas. Ba da si'iŋ maalʋg kaŋa hali ka li paae 1915 yʋʋm la ni, saŋkanɛ ka **sv westfalia schalke** dim da maligim maali ba mɛŋ ka yʋ'ʋn aan ba mɛŋ nyari ka sɔ' pʋ lɛn sʋ'ʋe ba ya'as la. Ba kɔn'ɔn-kɔn'ɔb la da pʋ yuugɛ ka ba la'as taaba 1919 yʋʋm la ni ka ba yʋ'ʋr buon ye **Turn-und sportverein Schalke 1877.** Kilab paal la da dii ba ya'an an *scalke kreisliga* banɛ gaad tuon. Li da anɛ saŋkan la ka kilab la tisi ba mɛŋ nwɛ'ɛb yʋ'ʋr ye *Die knappen,* ka li yinɛ German pian'aʋk kʋdʋgin linɛ buon ye "miners" la, bɔzugɔ nwɛ'ɛdib la bɛdigʋ naami ba yda yinɛ Gelsenkirchen tuudibin na.

1924 yʋʋm la ni la, bɔɔlnwɛ'ɛdib la da lɛn la'asi ba mɛŋ kpɛn' zamisʋgʋn ya'as, din ni la ba da yʋ'ʋn nɔki ba tuongat la paasnɛ. Ba da pʋdi ba mɛŋ ye **schalke 04** ka yɛɛd fubanɛ an pipɛlig nɛ pielig linɛ ka ba nwɛ'ɛb yʋ'ʋr linɛ buon ye *Die konigsblauen* kapaas ayi la na yii ani. Yʋʋm kanɛ da dɔ la ni, kilab la da yʋ'ʋn nwɛ'ɛdnɛ hali ka ba yʋ'ʋr yi bɛ teŋkpɛɛs banɛ ni ka ba zamis a-nwɛ'ɛd tis taaba la. Din nya'aŋ ba da dʋya hali ka ba yʋ'ʋr tiak *svhalke kreisel* 1927 yʋʋm la ni. Ani ka ba da tɔlis paae *Gauliga Ruhr ni,* nɛ Cdampions League, ka lɛn mɔri ba tɔlis tɛɛs wʋsa nwɛ'ɛb linɛ an kpi'i la ni.

### 1928-1933: Ban nwɛ' ka ba yʋ'ʋr dʋ si'em
Ban da pʋn pin'ili nɔbigid si'em la, ba yʋ'ʋe da dʋya hali, kas-kas anɛ ban nɛ ba taaba banɛ nwɛ'ɛd la. 1928 yʋʋm la ni la, kilab la da mɛ nwɛ'ɛb zin'ig linɛ buon ye Gluckauf-Kampfbahn, ka tempʋʋg la nidib nɛ sʋŋi bal zug ka ba da pʋdi li yʋ'ʋr ye **FC Gelsenkirchen-Schalke 04.** Ba da West German ya'an la 1929 yʋʋm la ni, amaa ba da tɛɛgi ba tʋba nɛ ban tʋʋgi ba ligidi yɔɔd linɛ ka League la maal zi'el la bɛɛn gaad la, nɛ ban niŋ ka li pʋ dɔl nwɛ'ɛb kpɛmmir suori an si'em la, ka kadi ba ye ba kʋ lɛn nwɛ'ya'asa hali ka li kpɛlim bi'ela nɛ yʋʋm pʋsʋg.

Dinzug ban da kadi ba ye ba kʋ lɛn nwɛ' la, li da mɔr daʋŋ kɛn ba yʋ'ʋrin na; yiiga nwɛ'ɛb linɛ ka ban nɛ Fortuna Dusseldorf da ye ba nwɛ' bɛ naadɔɔnr 1931 yʋʋm ni la, ba da kɔ'ɔŋi ka ba gɔsidib wʋʋ 70,000. Kilab la suosʋŋ da lɛn pin'il 1931 yʋʋm la ni yɔ'ɔgid, ka ban nɛ Eintracht Frankfurt nwɛ' bɛ 1932 German ya'an nwɛ'ɛb la ni ka ba dii ba gool ayi ka ba an yinne. Yʋʋm kan nya'aŋ la, kilab la nwɛ' paae kpi'i nwɛ'ɛb la ni, ka ban nɛ Fortuna Dusseldorf dim sid pa'ali ba tɔn'ɔlim ka di 3-0.

### 1933-1945: Ya'an nya'ab
Ban da maligim maal German bɔɔl nwɛ'ɛb la'asʋg bɛ 1933 yʋʋm ni la, ba da nɔk schalke dim niŋi Gauliga westfalen line da paas nwɛ'ɛdib16 banɛ ka ba pʋdigi ba ye ba mi'i nwɛ'ɛd la ni, ye ba lɛdig banɛ sʋ'ʋlʋm nɛ teŋkpɛŋ nwɛ'ɛdib banɛ dʋ'ʋsidi ba mɛŋ ye mi'i nwɛ'ɛb galis la. Nwɛ'ɛb kaŋa sid pa'al Schalke dimi mi'i nwɛ'eb si'em; hali lin pin'il 1933-1942, kilab la nyaŋ nwɛ' tɛɛns nwɛ'ɛb 14 yi 18 nwɛ'ɛb ni (piiga an German nya'ab ka anii me an Tschammerpokal linɛ maan zinɛ DFB-Pokal la) ka diti ba ya'an saŋa kanɛ wʋsa ka ba ɛɛnti nwɛ' ba piinɛ ayi saŋa nwɛ'ɛb la yinne.

Kilab nan zi' nwɛ' ba teŋin nwɛ'ɛb linɛ bɛ Gauliga Westfalen ka kɔ'ɔŋɛ, hali nwɛ'ɛb saŋa nɔɔr piinɛ ayi bama, amaa ka lɛɛ kɔ'ɔŋ yiiŋ nwɛ'ɛbnam ayuobʋ bɛ 1935-36, 1936-37, 1937-38, 1938-39, 19340-41 n 1942-43 yʋma la ni.

Ba da tis Schalke dim yiiga nwɛ'ɛb yʋ'ʋr nɛ 1934, saŋkanɛ ka ba da nwɛ' nɛ FC Nurnber dim ka dii ba 2-1 la. Yʋʋm kanɛ tia'al la ni ba da sid nwɛ' nɛ VTB Stuttgart dim ka dii ba 6-4. Kilab la da pʋ nwɛ' kpi'i nya'ab la nii, amaa ba da nwɛ' yʋma ayuobʋ linɛ da an 1937, 1939,1940 nɛ 1942 ni ya'an nwɛ'ɛb la ka da di ya'an. Ba da nwɛ' nwɛ'ɛbnam atan' nɛ Austrian dim nwɛ'ɛdib banɛ an Admira Wien, Rapid wien nɛ Yiiga Vienna bane da nwɛ' bɛ Germany Gauliga Ostmark, Austria dimi da dɔl 1938 *Anschluss* kpɛn' Reich la nya'aŋ.

*Dei konigsblauen* dim mɛ da nwɛ' Tschammerpokal naar nwɛ'ɛb la ni, amaa ka da pʋ di zu'oe. Ban nɛ FC Nurnberg dim da nwɛ' inaugural Tschammerpkal nwɛ'ɛb linɛ da bɛ 1935 yʋʋm la ni la ka ba lu ka FC Nurnberg dim dii ba ayi. Ala mɛn ka 1936, 1941 nɛ 1942 yʋʋm nwɛ'ɛb ni la, ba lunɛ ka Fortuna Dusseldorf dim ma'a ka ba da di ba bɛ 1937 yʋʋm la ni.

Yʋma bɛdigʋ bane gaad, lin yi 1933 ti paae 1945 saŋa la, Schalke dim da nwɛ' Gauliga nwɛ'ɛbnam 189 ka di 162, ka nyaŋ 21 ka kɔ'ɔŋ 6. Sankan ni la, ba da dinɛ goolnam 924 ka kpɛn ken tuon yim. Ka din da yi 1935 ti 1939 ni ba da pʋ kɔ'ɔŋ nwɛ'eb baa yinne. Kilab la da ken tuon ka ba yʋ'ʋr dʋt agɔla si'em la da kɛnɛ ka Nazi regime nɔki ba yʋ'ʋn pian'adi ba yɛla zin'ig wʋsa ni ye banɛ an "German paal la."

### 1945-1959:  Bɔɔl nwɛ'ɛbi kena Dunia zaba II nya'aŋ la
German n da an yɔri-yɔri kat wa'anɛ dunia zaba II naar yɛla la, Schalke dim da nwɛ'ɛnɛ nwɛ'ɛbnam ayi ma'aa bɛ 1945 yʋʋm la ni. Ba da duoe ba nwɛ'ɛb zaba la nya'aŋ, ka yʋma bi'ela nya'aŋ ba da kpɛn ken tuon nya'ad nwɛ'ɛb hali. Ban nɛ Spvgg Herten dim da nwɛ' ka ba di Spvgg Herten dim 20-0 ka li an bʋnsʋŋ gban'e, amaa din da pa'ali ba tadimis bɛ German nwɛ'ɛb la ni gaŋi ba paŋi an si'em. Schalke dim da nwɛ' Oberliga west nwɛ'ɛb line da bɛ 1947 yʋʋm ni la ka lu, ka lɛɛ da nyaŋi nwɛ'ɛnɛ paae ayuobʋ bɛɛn ma'aa. Yʋma ayi ni ba da sigi nya'aŋ nɔɔr 12.

Li da nɔk Schalke dim nɛ hali ti paae 1950 pʋsʋg saŋa ka ba nyaan paami ba zi'esim. Oberliga zɔɔ linɛ da naam la dabisir kanɛ da an kpi'i la, ba da zɔɔ di tia'al atan' dim, zɔɔ linɛ da paas atan' la. Yʋʋm kanɛ da tia'al la ni, DFB-Pokal nwɛ'ɛb da bɛ ka ban nɛ Karlsruher sc da nwɛ' ka Karlsruher dim dii ba 3 ka ba dii 2, ka pa'al ye ba da lunɛ. Ka lin yi saŋkan la ti paae zina, kilab la da nwɛ' German ya'an nwɛ'ɛb linɛ da bɛ 1958 la, ban nɛ Hamburger sv dim da nwɛ' ka ba da di ya'an ka kɛ Hamburger sv dim. Kilab la yʋ'ʋr yɛla pamm sɔbnɛ niŋ st. Joseph pʋ'ʋsʋm linɛ bɛ Gelsenkirchen la gbana ni. Ba da maligim bʋlʋg karimdɔɔg la nɛ, ban da di ya'an bɛ 1958 yʋʋm nya'aŋ la, ani ka ba da sɔb niŋi li galaas yinne ni ye Aloysius Gonzaga, ka buoɛn bɔɔli li ni, nɛ li fuud nɛ li si'im wʋsa.

### 1960-2000: Ban da kpɛn' keŋ Bundesliga nɛ Euro bɔɔlnwɛ'ɛb la san'an la
Schalke dim da kpɛn ken tuon nɛ nwɛ'ɛb yim, n nwɛ'ɛd nwɛ'ɛbnam bɛdigʋ ka lin da kɛ ta'as Bundesliga linɛ buon ye West German new federal bɔɔlnwɛ'ɛdib la da naam. Ka linna da kɛ ka ba da gaŋi ba ye banɛ an kilabnam 16 la yiiga kilab kanɛ pɛsigi ba mɛŋ ka na nyaŋi nwɛ' League kanɛ bɛ tuon la.

Ban da bɛ Bundesliga la ba yiiga yʋʋm la da tɔnɛ tisi ba. Lin da pin'il 1964 ti paae 1965 yʋʋm la ni la, ba da yadigi ba bɔɔl nwɛ'ɛdib la ka ba yʋ'ʋn an nwɛ'ɛdib gum-gum 18, ka ba da pʋ lut ya'asa. Ban da nwɛ' League la naae la ba da kpɛn nwɛ'ɛdi ken tuon ka kal la paasid, hali ka ba tuon ken da yʋ'ʋn da pin'il 1971-72, ani ka ba da yʋ'ʋn dʋ paae Bayern Munich n tia'al ayi, ban da gaad league la tuon la nya'aŋ. Saŋkan nii nɔɔ ka Schalke dim da nwɛ' DFB-Pokal ya'an ka li aan ba ya'an linɛ paas ayi ka ba di DFB-Pokal.

La'am nɛ ban da ken tuon si'em la wʋsa, ba da maal dama'am linɛ lɛbisi ba nyaŋ digil. Nidib da ma' ziil nwɛ'ɛdib nɛ tuongatib la ye ba siakɛ ka nidib da'adi ba nɛ ligidi kat wa'anɛ Bundesliga scandal nwɛ'ɛb linɛ da bɛ 1971 yʋʋm ni la. Vɛɛnsʋg labaya pa'al ye shalke dim da gban'anɛ ka basi ba mɛŋ ka Arminia Bielefeld dim dii ba 1-0, ban da nwɛ' nwɛ'ɛb linɛ paas 28th la. Linzug shalke kat bɔɔl nwɛ'ɛdib pamm ye ba nan kʋ nwɛ'ɛ, la'am nɛ ba nidib atan' bama; Klaus Fischer, Stan Libuda nɛ Kaus Fichtel banɛ da nwɛ'ɛdi tisid West German bɔɔl nwɛ'ɛdib la bɛ saŋkan la.

Li nya'aŋ tʋbtɛɛgir la tɔlis an yʋma ayi lin da nan an nwadis ayuobʋ la, ka li da yʋ'ʋn mɔr san'aʋŋ bɛɛ yʋ'ʋbɛ'ɛd kɛn ba ni na ban da an German nwɛ'ɛdib banɛ nwɛ'ɛd gat wʋsa la 1970s saŋa la. 1973 yʋʋm la ni la, kilab la da vuguri keŋ Parkstsdio dinɛ ka ba mɛɛ li paalim tis 1974 FIFA World cup la ni, ka ba nidib banɛ da dɔli ba la da nɔbignɛ an wʋʋ nidib 70,000. Ba tʋbtɛɛgir la san'ami ba si'em la zug kilab la nwɛ'ɛb da pʋ lɛn ken tuon vikki wʋʋ din da an si'em laa. Ba da nwɛ' Borussia Monchengladbach nwɛ'ɛb linɛ da bɛ 1976-77 yʋʋm la ni la ka dii tia'al ayi dim.1980s yʋʋm pin'ilʋgʋn sa la, *Die knappen* da paam yɛl ka lu lɛb Bundesliga second Division la ni lin da pin'il 1981 ti paae 1982 saŋa la, ka li nya'aŋ ka ba da lɛn lɛbi keŋ tuon 1983 ti paae 1984 ni. Ba da nyaŋ dʋ agɔ 1984 yʋʋm la ni, amaa ba da lɛn lu lɛb nya'aŋ 1988 yʋʋm la ni. Ba da duoe lɛb Bundesliga teŋin 1991-92 ka da bɛɛ ani ka nwɛ'ɛd ka ba yʋ'ʋr bɛɛ agɔla hali ti paae 2012 yʋʋm la ni. 

## Nwɛ'ɛdib

### Nannana nwɛ'ɛdib

## Nwɛ'ɛdib

### Banɛ nwɛ'ɛd nannana

## Bɔɔl nwɛ'ɛdib

### Banɛ nwɛ'ɛd nananna
Din yi *4 June 2025*

### Banɛ nwɛ'ɛd sama

### Banɛ nan zin'i vu'usid

## Banɛ da nwɛ' ka ba yuda yi

## Gbana ni
Din yi  *26 May 2021.*

## Kilab la yuuma

* *Blau und weiß, wie lieb ich Dich* ("Blue and White, How I Love You") is the official club song.
* *Das Steigerlied*, traditional German mining song, played before every match.
* *Blau und Weiß ein Leben lang* ("Blue and white a life-long") is the goal tune.
* *Königsblauer S04* ("Royal Blue S04") played after every match[*citation needed*]

Popular unofficial chants are

* *Der Mythos vom Schalker Markt* ("The Myth of the Schalke Market"),
* *Opa Pritschikowski* ("Grandpa Pritschikowski"),
* *Von der Emscher bis zum Bosporus* ("From the Emscher to the Bosphorus"),
* *Wir schlugen Roda...* ("We beat Roda..."),
* *Die Eurofighter sind wieder da* ("The Eurofighter are back again"),
* *Für deine Farben leben und sterben wir* ("For your colours we live and die"),
* *Wir lieben alle nur den FC Schalke* ("We all love only FC Schalke"),
* *Wir sind die Fans* ("We are the fans"),
* *Hurra wir sind die Schalker Knappen* ("Hurray we are the Schalke Knappen"),
* *Kohle unter unser'n Füßen* ("Coal under our feet"), and
* *Steht auf, wenn ihr Schalker seid* ("Stand up if you're Schalke"), sung to the melody of "Go West" by the Pet Shop Boys (itself a cover of a Village People song).[*citation needed*]

## Ya'an Piini nam
**Tʋʋma Piini nam**

### Yiin

* **Bundesliga**:
** *Runners-up*: 1971-72, 1976-77, 2000-01, 2004-05, 2006-07, 2009-10, 2017-18

* **German Championship**
** **Winners:** 1934, 1935, 1937, 1939, 1940, 1942, 1958

* **2. Bundesliga**
** **Winners:** 1981–82, 1990–91, 2021–22
* **DFB-Pokal/German Cup**
** **Winners:** 1937, 1971–72, 2000–01, 2001–02, 2010–11
* **DFB-Ligapokal/German League Cup**
** **Winners:** 2005
* **DFL-Supercup/German Super Cup**
** **Winners:** 2011

## Tensieba

* **UEFA Cup**
** **Winners:** 1996–97
* **UEFA Intertoto Cup**
** **Winners:** 2003, 2004
* **Cup of the Alps**
** **Winners**: 1968

### UEFA club coefficient ranking
Din yi *20 July 2023*

### Dasam nɛ pʋ'asada
**Yiin**
* **Under 19 Bundesliga**
** **Winners:** 1976, 2006, 2012, 2015
** **Runners-up:** 1975, 1980, 1981
* **Under 19 Bundesliga West**
** **Winners:** 2006, 2012, 2013, 2014, 2015
* **Under 17 Bundesliga**
** **Winners:** 1978, 2002
** **Runners-up:** 1977, 1980
* **Under 17 Bundesliga West**
** **Winners:** 2013

### Double

* 1937: Championship and Cup

## Coach nam nɛ management
Din yi  *2 June 2025*

## Coach banɛ mɔ' hali
Further information: List of FC Schalke 04 managers

## Gɔsim nɛ' mɛn

* The Football Club Social Alliance
* Forbes' list of the most valuable football clubs

## Gbanvɛɛnsa